Pozzo di San Patrizio

Pozzo di San Patrizio edo San Patrizioren putzua Orvietoko (Umbria, Italia erdialdea) putzu historiko bat da. Ezaugarriak Hiria, defentsarako harresiz gotortuta zegoen harri bolkanikozko mendi baten gailur lauan dago, eta hartan giza-lanez induskatutako putzu handi bat da San Patriziorena, zulo hutsa baino gehiago, lurrazpiko egitura arkitektoniko bat. Putzua 1527 eta 1537 artean eraiki zuen Antonio da Sangallo Gazteak Florentziako arkitekto-ingeniariak, Klemente VII.a aita santuaren aginduz. Defentsako neurria izan zen, ze lehentxoago Karlos V.a enperadoreak 1527ko Erromako arpilaketa eragin zuen, eta aita santua Orvieton babestu zen. Alabaina, Klemente beldur zen Orvietorako ur-hornidura naturala ez ote zen nahikoa izango setio luze bat gertatuz gero. Setio posiblearen arriskua gaindituta, lanak jarraitu egin zuen dena dela, eta putzua 1537an amaitu zen, Paulo III.a aita santuaren agintaldin. Izena Erdi Aroko elezaharretan inspiratu zen, Irlandako San Patrizioren alegietan Purgatoriora sarbidea beheranzko leize edo putzu sakon batean kookatzen zelakoan. Sangallo arkitekto-ingeniariak erdiko putzuaren ardatza bi bide helikoidalez inguratu zuen helize bikoitz batean. Bi bideetara sarbidea bi ate desberdinetatik egiten, asto-taldeek ur ontzi hutsak beherantz eta beteak gorantz eramateko aukera ematen izan zezaren, bideak gurutzatu beharrik izan gabe. Putzu zilindrikoa 53,15 metro sakon da, eta oinarriaren diametroa metrokoa da. 70 leihok ematen dute argiztapena. Iruditegia Erreferentziak Artikulu hau, osorik edo zatiren batean, ingelesezko wikipediako «Pozzo di San Patrizio» artikulutik itzulia izan da, 2025-06-20 data duen 1296551061 bertsioa oinarritzat hartuta. Sartze-datarik ez duten erreferentziak, edo 2025-06-20 baino lehenago datatuak, jatorrizko artikulutik ekarri dira itzulpenarekin batera. Kanpo estekak